cyanic-selkie/wikianc huggingface dataset:
Pökkelökehrääjät
Tuntomerkit
Pökkelökehrääjät ovat keskikokoisia yöaktiivisia lintuja. Niillä on suuri pää, pieni ruumis, pitkät siivet ja pyrstö ja hyvin lyhyet jalat.
Levinneisyys
Pökkelökehrääjiä elää Keski- ja Etelä-Amerikassa.
Lajit
Heimoon kuuluu seitsemän lajia:
Vilmos Galló
Seuraura
Galló on Újpesti TE:n kasvatti. Hän muutti kotimaastaan Ruotsiin ja siirtyi Fleminsbergs IK:n junioreihin jo 13-vuotiaana. Galló jakoi kaudella 2010–2011 seuran J18-junioreiden sisäisen pistepörssin voiton Rasmus Vellosen kanssa tehoilla 10+12=22. Kaudella 2011–2012 hän voitti Flemingsbergin sisäisen tehotilaston lukemalla +18. Kaudella 2012–2013 Galló sijoittui tehoilla 23+36=59 koko J18 Elitin pistepörssissä toiseksi edellään vain Clemensnäs HC:n Anton Mella. Hän voitti myös joukkueensa sisäisen tehotilaston lukemalla +21, kuten myös J20-junioreissa lukemalla +9.
Kaudeksi 2013–2014 Galló siirtyi Linköping HC:n J20-junioreihin. Noin puolet kaudestaan hän pelasi kuitenkin seuran J18-junioreissa, joissa Galló voitti kauden päätteeksi J18 Allsvenskanin hopeaa. Kauden 2014–2015 päätteeksi hän voitti J20 SuperElitin pronssia.
Kaudeksi 2019–2020 Galló siirtyi kaksivuotisella sopimuksella SM-liigajoukkue KooKoohon. Hän oli joukkueen neljänneksi paras pistemies tehoilla 14+28=42. Kaudella 2020–2021 Galló oli tehoilla 20+18=38 KooKoon toiseksi paras pistemies Ahti Oksasen jälkeen. KooKoo pelasi SM-liigahistorian ensimmäisen playoff-ottelunsa pudotuspelien ensimmäisellä kierroksella 15. huhtikuuta 2021 Tampereen Ilvestä vastaan. Galló teki ottelussa myös joukkueen liigahistorian ensimmäisen playoff-maalin ylivoimalla ajassa 28.28.
Galló palasi kaudeksi 2021–2022 Ruotsiin ja siirtyi kaksivuotisella sopimuksella SHL-joukkue Luleå HF:ään. Joukkueen valmennusjohto ei kuitenkaan pystynyt tarjoamaan hänelle hänen haluamaansa peliaikaa, joten marraskuussa 2021 Gallón sopimus seuran kanssa purettiin yhteisymmärryksessä. Pari päivää myöhemmin hänen vahvistettiin palaavan kevääseen 2024 asti kestävällä sopimuksella Linköping HC:hen.
Maajoukkueura
Galló edusti Unkaria MM-kilpailuissa vuonna 2016. Hänet valittiin Slovakiaa vastaan pelatun avausottelun päätteeksi joukkueensa ottelun parhaaksi pelaajaksi. Galló pelasi myös IA-divisioonan MM-kilpailuissa vuosina 2017, 2018 ja 2019, joista vuoden 2018 turnauksessa hän oli kolmella syöttöpisteellään Unkarin paras syöttäjä János Hárin kanssa. Galló pelasi myös Pyeonchangin olympiakisojen 2018 karsinnoissa, jolloin hän jakoi kahdella osumallaan joukkueensa sisäisen maalipörssin voiton kolmen muun pelaajan kanssa. Yhteensä Galló on pelannut 46 A-maaottelua tehopistein 15+19=34.
Galló pelasi myös alle 20-vuotiaiden IB-divisioonan MM-kilpailuissa vuonna 2015, jolloin hän toimi Unkarin varakapteenina. Galló pelasi myös IIA-divisioonan MM-kilpailuissa vuosina 2014 ja 2016, joista molemmat turnaukset päättyivät kultaan. Galló voitti tehoilla 7+4=11 ensimmäisen turnauksen maalipörssin ja jakoi Unkarin sisäisen pistepörssin voiton Áron Könczein kanssa. Hän voitti myös turnauksen tehotilaston lukemalla +10 ja valittiin joukkueensa parhaaksi pelaajaksi. Vuoden 2016 turnauksessa Galló jakoi pistepörssin voiton Viron Vadim Vasjonkinin kanssa tehoilla 6+7=13 ja voitti tehotilaston lukemalla +14. Hänet valittiin turnauksen parhaaksi hyökkääjäksi.
Galló pelasi myös alle 18-vuotiaiden IB-divisioonan MM-kilpailuissa vuonna 2014, jolloin hän voitti kultaa ja jakoi koko turnauksen pistepörssin voiton joukkuetoverinsa Zsombor Kissin kanssa tehoilla 6+5=11.
Johan Dietrich Boldt
Johan Dietrich Boldt (24. toukokuuta 1831 Hamina – 11. tammikuuta 1883 Pietari) oli suomalainen Venäjän keisarikunnan armeijan kenraalimajuri.
Vilmos Galló
Muuta
Gallón isoveli Illés ja pikkuveli Oliver ovat pelanneet myös jääkiekkoa.
Unkarin jääkiekkoliitto valitsi Vilmos Gallón vuoden 2019 miesjääkiekkoilijaksi.
Johan Dietrich Boldt
Boldtin vanhemmat olivat lääketieteen tohtori, kollegineuvos Georg Fabian Boldt ja vapaaherratar Eleonora Sofia Lybecker ja puoliso vuodesta 1858 Anna Christina Frosterus, piispa Robert Frosteruksen tytär. Uskonnonfilosofi, opettaja Georg Boldt oli heidän poikansa, samoin kuin Jean Boldt, Alexander Boldt ja Robert Boldt. Myös Johan Dietrich Boldtin kahdesta veljestä, Theodor Hugo Fredrik Boldtista ja Konstantin Ferdinand Boldtista, tuli kenraaleita. Johan Dietrich Boldt tuli Haminan kadettikoulun oppilaaksi 1843. Vänrikiksi ylennettynä hän palveli Liettuassa vuodesta 1849, aliluutnantti hänestä tuli 1852, luutnantti 1854 ja alikapteeni 1856. Puolan sijoitettuun joukko-osastoon hänet määrättiin 1856. Boldt ylennettiin kapteeniksi 1866 ja everstiksi 1867. Samasta vuodesta hän palveli jalkaväkirykmentin pataljoonan komentajana, vuodesta 1869 reservijalkaväkipataljoonan komentajana ja vuodesta 1874 jalkaväkirykmentin komentajana. Sotapalveluksesta Boldt erosi kenraalimajurina vuonna 1876, minkä jälkeen hän toimi vielä Pietarin passiviraston sihteerinä ja vuodesta 1881 viraston päällikkönä.
Hila (matematiikka)
thumb|360px|Hilan nimi tulee sitä havainnollistavasta [[Hasse-diagrammista. Kuvassa on hila neljäalkioisen joukon {1,2,3,4} osituksista, järjestettynä sisältymisrelaation mukaan.]]
Matematiikassa hila on osittain järjestetty joukko (kutsutaan myös posetiksi englanninkielisen termin "partially ordered set" mukaan), jossa jokaisella kahdella alkiolla on yksikäsitteiset supremum (alkioiden pienin yläraja); ja infimum (suurin alaraja). Hilat voidaan myös määritellä algebrallisina struktuureina, jotka toteuttavat tietyt aksiomaattiset ehdot. Koska nämä kaksi määritelmää ovat yhtäpitävät, niin hilateoriaa voidaan tutkia sekä järjestysteoreettiselta että algebralliselta kannalta.
Hilat osittain järjestettyinä joukkoina
Osittain järjestetty joukko (L, ≤) on hila, jos se toteuttaa kaksi seuraavaa aksioomaa.
Koska ja  ovat olemassa kaikille alkioille a,b \in L, niin tällöin \lor and \land ovat binäärisiä laskutoimituksia.
Hilat algebrallisina struktuureina
Algebrallinen struktuuri (L, \lor, \land), jossa L on joukko ja \lor, sekä \land ovat laskutoimituksia joukossa L, on hila, jos se toteuttaa seuraavat ehdot kaikilla alkioilla a,b,c \in L.
Seuraavaksi esitettävät idempotenttisuuslait usein lisätään edellä olevaan määritelmään, vaikka niiden tulokset seuraavat absorptiolaeista.
Hilojen algebrallista esitystapaa käytetään paljon universaalialgebrassa.
Kahden eri määritelmän yhtäpitävyys
Järjestysteoreettisesti määritelty hila määrittelee kaksi binääristä laskutoimitusta \lor ja \land. Koska vaihdanta-, liitäntä- ja absorptiolait voidaan helposti todistaa näille laskutoimituksille, niin (L, \lor, \land) on hila algebralliselta näkökannalta. Järjestys voidaan palauttaa algebrallisesta struktuurista sillä a ≤ b jos ja vain jos a = a∧b.
Käänteinen on myös totta. Olkoon (L, \lor, \land) hila, ja määritellään relaatio ≤ joukossa L ehdosta kaikille a,b \in L. Absorptiolakien nojalla molemmat määritelmät ovat yhtäpitäviä. Nyt voidaan todistaa, että relaatio ≤ on osittainen järjestys ja että ja.
Koska eri määritelmät ovat yhtäpitäviä, voidaan puhua joko hilasta (L,≤) tai hilasta (L, \lor, \land) riippuen käyttötarkoituksesta.
Theodor Hugo Fredrik Boldt
Theodor Hugo Fredrik Boldt (19. tammikuuta 1827 Hamina – 31. tammikuuta 1894 Pietari) oli suomalainen Venäjän keisarikunnan armeijassa palvellut kenraaliluutnantti.
Boldtin vanhemmat olivat lääketieteen tohtori, kollegineuvos Georg Fabian Boldt ja vapaaherratar Eleonora Sofia Lybecker. Myös hänen kahdesta veljestään, Johan Dietrich Boldtista ja Konstantin Ferdinand Boldtista, tuli kenraaleita. Theodor Hugo Fredrik Boldt tuli Haminan kadettikoulun oppilaaksi 1838. Vänrikiksi ylennettynä hän palveli Käkisalmeen sijoitetussa joukko-osastossa vuodesta 1847. Aliluutnantti hänestä tuli 1849, luutnantti 1850, kapteeni 1863 ja eversti 1867. Tuolloin hänet siirrettiin Irkutskiin jalkaväkirykmentin pataljoonankomentajaksi. Reservipataljoonan komentaja hänestä tuli 1868 ja jalkaväkirykmentin komentaja 1873. Rykmentinkomentajana Boldt osallistui Turkin sotaan 1877–1878, jonka lopulla hänet ylennettiin kenraalimajuriksi. Jalkaväkidivisioonan prikaatin komentajaksi Boldt tuli 1881 ja sotapalveluksesta hän erosi kenraaliluutnanttina 1886.
Le Mans Sarthe Basket
Le Mans Sarthe Basket on ranskalainen koripalloseura, joka sijaitsee Le Mansissa. Se pelaa Ranskan koripallon korkeimmalla tasolla, Ligue Nationale de Basketballissa.
Historia
Joukkueen ensimmäinen mestaruus on vuodelta 1964, kun se voitti Ranskan Cupin. Seura pääsi myös lähivuosina Ranskan Cupin finaaleihin. Ensimmäisen Ranskan mestaruuden seura voitti 1978 ja jatkoa tuli heti seuraavan vuonna. Vuonna 1982 joukkue voitti taas Ranskan mestaruuden, mutta iloa ei kauan kestänyt kun joukkueen valmentaja Bob Purkasher kuoli auto-onnettomuudessa. Joukkue joutui myös putoamaan alemmalle tasolle, mutta nousi 1991 takaisin korkeimmalla sarjatasolle. 2000-luvulla joukkue oli taas samanlaisessa vedossa kuin pimeällä 1990-luvulla. 2004 joukkue voitti Ranskan Cupin ja oli samalla sarjaykkönen. Kaksi vuotta sen jälkeen Le Mans voitti historian neljännen mestaruutensa. Kausiksi 2007-2009 se pääsi takaisin Euroopan eliitiin ja Euroliigaan. Joukkueella on viime ajat ollut vaikeuksia taloutensa kanssa, mutta nyt joukkueen pitäisi olla kuivilla vesillä.
Moottoripyöräilyn Venezuelan Grand Prix
Venezuelan Grand Prix oli ratamoottoripyöräilyn MM-sarjan osakilpailu. Se ajettiin kausina 1977-1979 San Carlosin radalla.
Yöradio
Yöradio on Yle Radio Suomessa ja YleX-kanavalla kuultava lähetys. Ohjelman alkajaiset vietettiin 1. kesäkuuta 1987 kello 0.05 kutsuvieraiden kera Pasilassa. Tuolloin ohjelmaa lähetettiin silloisessa radion kakkosverkossa. Vuoden 1990 radiouudistuksen jälkeen Yöradiota on lähetetty Yle Radio Suomessa ja tammikuusta 2003 alkaen myös YleX:llä. YleX:n edeltäjältä Radiomafialta kuului öisin Yöklassinen, jota lähettää nykyisin Yle Radio 1. Ennen Yöradiota radion lähetys oli päättynyt kello 0.05 Maamme-lauluun, jota seurasi lähettimien sammutus. Radion ykkösverkossa/Ylen Ykkösellä Maamme-laulu soitettiin lähetyksen päätteeksi vielä vuoteen 1994 asti ja ruotsinkielisellä Riksradionilla vuoteen 1995 asti.
Nykyisin Yöradiota kuullaan vuoden jokaisen yönä kello 23.03–04.00. Kyseessä on Suomen ainoa juonnettu yöradio, joka tuotetaan suorana lähetyksenä ja säännöllisesti.
Yöradion kaksi ensimmäistä tuntia on suoraa juonnettua lähetysvirtaradiota, joista jälkimmäinen on musiikin teematunti. Yöradion muilla tunneilla kuullaan uusintoja musiikin erikoisohjelmista sekä muusta Yle Radio Suomen ohjelmistosta. Sähkeuutiset kuullaan tasatunnein Yöradiossa. Kuuntelijat voivat osallistua Yöradioon tekstiviestein, sähköpostein ja puhelimitse ottaen kantaa toimittajan ehdottamaan aiheeseen.
12. helmikuuta 2009 alkaen Yöradiossa toteutetaan kuuntelijoiden musiikkitoiveita Toiveiden yö -osuudessa keskiviikon ja torstain välisinä öinä kello 23.03–1.00.
Luettelo lento-onnettomuuksissa kuolleista valtionpäämiehistä ja hallitusten johtajista
Tämä on luettelo valtionpäämiehistä sekä hallitusten päämiehistä, jotka ovat menehtyneet lento-onnettomuudessa. Luettelossa ei ole yksittäisiä rivikansanedustajia.
Suomen maakuntalaulut
Maakuntalauluilla tarkoitetaan Suomessa Suomen historiallisten ja nykyisten maakuntien kunniaksi sävellettyjä tai tuohon tarkoitukseen myöhemmin valittuja lauluja. Näiden ohella maakunnilla on myös muita maakuntatunnuksia. Muista maista maakunnilla on omia maakuntalaulujaan ainakin Ruotsissa. Suomen tunnetuimpia maakuntalauluja ovat Etelä-Karjalan ja Pohjois-Karjalan Karjalaisten laulu sekä Kainuun Nälkämaan laulu.
Venetit
pienoiskuva|Venetit kuvattuna kartassa vaaleanvihreällä. Venetit (myös veneetit) oli muinainen kelttiläinen kansa, joka eli Gallian Armorikassa eli nykyisessä Bretagnessa. Venetit rakensivat linnoituksia Armorikan etelärannikolle. Venetit olivat hyviä merenkulkijoita, ja heillä oli läheiset suhteet Britanniassa asuviin heimolaisiinsa. Caesar kutsui venetien asuttamaa aluetta Venetiaksi. Venetit olivat Atlantin rannikon tärkein merimahti, ja he tarjosivat laivoille maksusta suojaa satamissaan. Veneteillä oli myös tiiviit kauppasuhteet Britannian Devonshireen ja Cornwalliin. Gallian sodan aikana Caesarin johtamat roomalaiset voittivat venetit ja hävittivät heidän valtakuntansa.
Venetien etelänaapureita olivat namnetit, itäisiä redonit ja pohjoisia osismit, jotka asuivat Armorikan läntisimmässä osassa. Venetien pääkaupunki oli Dariorigum, nykyinen Vannes. Vilaine-joki lienee ollut venetien hallitseman alueen eteläraja. Strabon esitti, että venetit olisivat olleet sukua Adrianmeren pohjukassa asuville veneeteille, mutta tämä oli pelkkä hatara oletus.
Teoksessaan Gallian sota Caesar kuvailee Venetiaa rikkonaiseksi rannikkoalueeksi, jota halkoivat jokisuut ja lahdelmat, jotka estivät kulkemisen rannikkoa pitkin. Useimmat kaupungeista sijaitsivat kapeissa niemenkärjissä, joihin ei nousuveden aikaan päässyt jalan, eikä laskuveden aikaan laivoilla.
Venetien aluksissa oli lähes tasainen pohja, jotta ne pysyisivät paremmin pystyssä laskuveden aikana. Niiden keulat olivat korkeat ja perät vahvoja, jotta ne kestäisivät Atlantin ankaran merenkäynnin. Laivat oli tehty tammesta. Kangaspurjeiden sijaan venetit käyttivät aluksissaan ohuesta nahasta tehtyjä purjeita. Caesar oletti tämän johtuvan siitä, että pellavapurjeet eivät soveltuneet Atlantin rannikon myrskyihin.
Taistelu roomalaisia vastaan
Talvella 57 eaa. venetit nousivat vastustamaan Galliaan tunkeutuneita roomalaisia. Venetit onnistuivat saamaan liittolaisikseen useita naapuriheimoja, jopa morinit ja menapit. Venetit lähettivät avunpyyntöjä myös Britanniaan. Caesar ei ollut tuona talvena Galliassa, mutta lähetti käskyn rakentaa laivoja Loire-joella, luultavasti andien, turonien ja karnuuttien asuinsijoilla, jossa roomalaisten legioonat olivat talvileirissä. Valmiit laivat uitettiin valtameren äärelle. Sen jälkeen Caesar saapui Galliaan. Caesar suojasi selustansa lähettämällä Labienuksen johtamat joukot treverien maille pitämään belgit aisoissa ja estämään germaanien tunkeutumista Galliaan. Publius Crassus lähetettiin 12 kohortin ja suuren ratsuväen kanssa Akvitaniaan, jotta venetit eivät olisi saaneet apua siltä suunnalta. Sabinus puolestaan lähetettiin kolmen legioonan kanssa vartioimaan coriosilitaeja ja lexoveja. Decimus Junius Brutus Albinus komensi Caesarin laivastoa sekä gallialaisia aluksia, jotka piktonit, santonit ja muut roomalaisten alistamat heimot olivat varustaneet.
Caesar aloitti sotaretken piirittämällä venetien niemenkärkiin rakennettuja kaupunkeja. Venetit kuitenkin pakenivat nopeilla laivoillaan meriteitse kaupungista toiseen, kun eivät enää pystyneet vastustamaan piirittäjiä. Roomalaiset eivät pystyneet estämään venetien pakoa, koska roomalaisten kaikki laivat eivät olleet vielä valmistuneet. Valloitettuaan muutaman kaupungin Caesar päätti jäädä odottamaan laivaston valmistumista.
pienoiskuva|Morbihanin meritaistelu vuonna 56 eaa. Lopulta venetit hyökkäsivät roomalaisia vastaan 220 parhaiten varustetulla aluksellaan. Yleensä roomalaiset pyrkivät meritaisteluissa iskemään keulapuskureillaan vastustajien laivoihin. Roomalaiset eivät kuitenkaan onnistuneet tekemään puskureillaan riittävää tuhoa venetien aluksille, sillä niiden keulat olivat liian korkeat ja vahvat. Roomalaiset eivät myöskään pystyneet hyökkäämään vihollisten laivoihin entraussilloilla, sillä myös laivojen kyljet olivat liian korkeat.
Roomalaisilla oli kuitenkin yksi etu gallialaisiin nähden. Roomalaisissa aluksissa oli airot, mitkä puuttuivat venetien laivoista. Roomalaiset kiinnittivät terävät koukut pitkien seipäiden päähän, iskivät ne kiinni vihollisalusten takilaan ja panivat sitten omat aluksensa liikkeelle airojen avulla. Sitten roomalaiset leikkasivat venetien alusten köydet, jolloin niiden purjeet putosivat. Sen jälkeen venetien alukset olivat liikuntakyvyttömiä.
Meritaistelu kesti koko päivän, ja roomalaiset olivat lopulta voittoisia ovelan taktiikkansa ja suuremman taistelukykyisten alusten määrän vuoksi. Vain harva venetien aluksista pääsi yön pimetessä pakoon. Näin roomalaiset onnistuivat tuhomaan Atlantin ensimmäisen merimahdin. Venetit menettivät taistelussa sekä laivastonsa että suurimman osan asekuntoisista miehistään, ja kansan oli antauduttava. Caesar teloitutti venetien kansankokouksen jäsenet sillä perusteella, että he olivat rikkoneet kansakuntien lakia vangitsemalla Q. Velaniuksen ja T. Siliusin, jotka oli lähetetty kotimaahansa edellisenä talvena hankkimaan tarvikkeita Rooman talvileirissä olleille joukoille. Loput kansasta myytiin orjiksi. Venetien kansa lakkasi käytännössä olemasta ja Venetia autioitui. Vercingetorixin johtaman kansannousun aikoihin 52 eaa. koko Armorikan alueelta lähetettiin Vercingetorixin avuksi vain 6000 miestä.
Qarunjärvi
Qarunjärvi, antiikin Moiris , on suolajärvi Egyptissä Faijumin syvängössä. Järvi oli tuhansia vuosia sitten osa Niilin tulva-allasta, makeavetinen ja nykyistä järveä paljon suurempi. Ihmiset alkoivat hallita Niilin juoksua järvelle ja siten järven pintaa jo muinaisen Egyptin kaudella. Myöhemmin järveä alettiin kuivattaa sen muuttamiseksi viljelymaaksi. Nykyisin muinaisen järven alue tunnetaan Faijumin keitaana.
Maantiede
thumb|vasen|Karjaa järven rannalla. thumb|vasen|Veneitä. Qarunjärvi sijaitsee niin sanotulla Faijumin keitaalla Fajumin syvängön matalimmassa kohdassa Egyptin sisämaassa noin 220 kilometriä Välimeren rannikosta etelään. Järven korkeus merenpinnasta on noin 43 metriä. Se on matala ja keskisyvyys on vain 4,2 metriä. Ainut suurempi saari El Qarn on pinta-alaltaan 2 km². Järvi saa suurimman osan vedestään laskuvetenä maatalousalueilta sen eteläpuolelta. Vettä se menettää ilman laskujokea vain haihtumalla. Järven suolapitoisuus on aikojen kuluessa kasvanut. Nykyisellään järven veden suolapitoisuus on 40 g/l, eli hieman enemmän, kuin tyypillisellä merivedellä. Vuonna 1992 järven suolapitoisuuden arvioitiin kasvavan vuosittain noin 0,5 g/l.
Niili toi historiallisesti vuosittain liejua järveen tulviessaan. Liejun painuessa järven pohjaan sedimenteiksi, se muodosti kerrostumia, jotka näyttävät hieman samalta kuin puiden vuosilustot. Qarunjärven sedimenttikerrostumia tutkimalla on saatu paljon uutta tietoa muun muassa Vanhan valtakunnan aikaisista ilmastonmuutoksista.
Järven historiallinen niilillinen lajisto on pääosin kadonnut. Sen tilalle on istutettu merellisiä lajeja. Järveltä harjoitetaan kalastusta ja tärkein pyydettävä kala on tilapia. Järveltä pyydetään myös paljon katkarapuja. Qarunjärvellä on huomattava vesilintukanta. Joitakin järvellä talvehtivista yleisimpiä ovat uikut, tavi, tukkasotka ja nokikana. Järvellä lisääntyviä lajeja on yhteensä 10 ja niistä yleisimpiä ovat lehmähaikara, kynsihyyppä, pikkutiira ja kaitanokkalokki.
Lukáš Gavalier
Lukas Gavalier (s. 27. joulukuuta 1993) on slovakialainen jääkiekkomaalivahti, joka torjuu Slovakian Extraliigassa pelaavassa HK Popradissa.
Kartell
Kartell on italialainen huonekalualan yritys, joka on erikoistunut moderneihin muovikalusteisiin, -valaisimiin ja muihin sisustustuotteisiin. Se sai alkunsa autonosien valmistajana muun muassa Fiatille 1949. Kartellin perusti insinööri Giulio Castelli ja sen pääsuunnittelijana toimi pitkään hänen vaimonsa, muotoilija ja arkkitehti Anna Castelli Ferrieri.
Qarunjärvi
Historia
pienoiskuva|Järven laajuus eri aikakausina. Nykyinen Qarunjärvi on jäänne aikanaan paljon suuremmasta makeavetisestä järvestä, joka antiikin aikana tunnettiin nimellä Moiris. Järvi täytti koko Faijumin syvängön ja sai vettä Niilistä. Tuolloin sen järvenpinta oli merenpinnan yläpuolella. Järven pinta on vaihdellut esihistoriallisesti. Noin 10 000 vuotta sitten se saattoi ehkä menettää yhteytensä Niiliin ja sen pinta laski noin 4,5 metriin merenpinnan alapuolella. Pinta nousi uudelleen neoliittisella kaudella, ilmeisesti koska yhteys Niiliin palasi. Järven pinta alkoi myöhemmin jälleen hitaasti laskea samalla, kun neoliittiselta kaudelta lähtien sen rannoille alkoi syntyä ihmisasutusta.
Kartell
Kun toimitusjohtajaksi vuonna 1988 tuli Claudio Luti, Kartell alkoi panostaa valaisinten ja muiden pienesineiden ohella yhä enemmän huonekaluihin ja käyttää tunnettuja ulkopuolisia suunnittelijoita. Kartell on tehnyt yhteistyötä muun muassa Ron Aradin, Antonio Citterion, Joe Colombon, Michele De Lucchin, Patrick Jouinin, Piero Lissonin, Ferruccio Lavianin, Vico Magistrettin, Enzo Marin, Alberto Medan, Paolo Rizzatton, Richard Sapperin, Philippe Starckin, Patricia Urquiolan, Maarten Van Severenin, Tokujin Yoshiokan ja Marco Zanuson kanssa. Yrityksen tuotteet on huomioitu kymmenkunta kertaa Compasso d'Oro -palkinnolla.
Kartellin strategiana on edistää heräteostoksia pitämällä varastossa tuotteita melko edullisella hintatasolla ja useina värivaihtoehtoina. Kartellilla on yli 130 omaa myymälää, 250 shop-in-shopia ja 2 500 jälleenmyyjää yli 130 maassa.
Qarunjärvi
Historia
Niilin laskua järveen alettiin muuttaa tietoisesti muinaisen Egyptin kaudella. Todennäköisesti Senusret II tai Amenemhet III laajdensivat ja ruoppasivat Niilin lasku-uomaa järveen, jolloin se alkoi saada uudelleen haihtumisen korvaavan määrän vettä. Järven pinta oli tuolloin noin 17 metriä merenpinnan yläpuolella. Muinaiset Egyptiläiset käyttivät kanavaa Niilin liiallisten tulvavesien ohjaamiseen järveen. Se toimi myös vesivarastona Niilin tulvakausien ulkopuolella. Antiikin kreikkalainen historijoitsija Herodotos vieraili järvellä vuoden 450 eaa. paikkeilla. Herodotos väitti järven olevan keinotekoinen ja että sen oli aikanaan rakennuttanut muinainen kuningas nimeltä Moiris yli 900 vuotta ennen hänen omaa vierailuaan järvellä.
Hellenistisen kauden Ptolemaiosten dynastian aikana osia järvestä kuivatettiin viljelysmaaksi. Ptolemaios II rakennutti tätä tarkoitusta varten Niilin virtausta järveen ohjailevan padon. Lopputuloksena paljastui hedelmällistä lietemaata, jonka kastelemiseksi rakennettiin kanavia. Paikallinen väestö alkoi kasvaa nopeasti uuden viljelymaan myötä. Muinaisen järven alue on myöhemmin tunnettu Faijumin keitaana ja sen alueelta on myöhemmin tehty runsaasti arkeologisia löytöjä. Alue kukoisti vielä noin kaksi vuosisataa Egyptin roomalaishallinnon alaisuudesa, mutta lopulta se alkoi menettää merkitystään.
Sima Qian
pienoiskuva|Sima Qian
Sima Qian (司馬遷, n. 145 eaa. – 90 eaa.) oli historioitsija ja astrologi. Häntä pidetään Kiinan historiankirjoituksen isänä. Hänen tunnetuin teoksensa on Shiji (史記, "Muistiinmerkintöjä historiasta"), joka oli ensimmäinen yleiskatsaus Kiinan historiaan.
Elämäkerta
Sima Qianin isä Sima Tan (司馬談) palveli Han-dynastian keisari Wudin hovissa kirjastonhoitajana, ja Sima Qian luki jo lapsuudessaan laajalti. Hän sai myös muodollisen koulutuksen kungfutselaisten oppineiden johdolla. Sima Qian aloitti noin 20-vuotiaana laajan matkustelun muun muassa aikaisempien hallitsijoiden hautapaikoille ja muihin historiallisesti merkittäviin kohteisiin. Palattuaan pääkaupunkiin Sima Qian nimitettiin hovivirkaan, ja isänsä toivomuksesta hän aloitti laajan historiateoksen kirjoittamisen.
99 eaa. Sima Qian joutui keisarin epäsuosioon puolustettuaan sotaretkellään epäonnistunutta kenraalia Li Lingia. Sima Qian tuomittiin kuolemaan, mutta tuomio vaihdettiin kastrointiin ja vankeusrangaistukseen. Sima Qian vietti vankilassa kolme vuotta, mutta sieltä vapauduttuaan jatkoi teoksensa kirjoittamista entistä suuremmalla tarmolla. Shiji valmistui 91 eaa.
Merkitys historioitsijana
Sima Qianin teos on ollut mallina myöhemmälle kiinalaiselle historiankirjoitukselle. Aikaisemmat historiankirjat olivat olleet virallisia, miltei luettelomaisia dynastisia historioita. Sima Qianin teos on järjestetty aihepiireittäin, ja siihen sisältyy annaalien lisäksi artikkeleita muun muassa uskonnosta ja hovimusiikista sekä merkittävien henkilöiden elämäkertoja. Sima Qian pyrki mahdollisuuksien mukaan varmistamaan tietojensa todenperäisyyden ja esitti teoksessa myös omia teorioitaan ja johtopäätöksiään tyytymättä pelkästään kirjaamaan keräämäänsä tietoa. Teosta pidetään myös kaunokirjallisesti merkittävänä, erityisesti elämäkerroissa on elävää, tarkkanäköistä kuvausta. Tyylillisesti Shiji on vaihtelevaa ja sujuvaa kieltä, kaukana aiempien historiankirjojen jäykästä ja muodollisesta tekstistä.
Yrjö Tapper
Yrjö Tapper (19. elokuuta 1932 Saarijärvi – 29. joulukuuta 2014 Tampere) oli suomalainen lavastaja. Hän syntyi Aino (o.s. Virta, 1899–1982) ja Vihtori (1897–1970) Tapperin neljäntenä lapsena. Hänen veljiään olivat Marko (myöhemmin kirjailija Marko Tapio, 1924–1973), Harri (kirjailija, 1929–2012) ja Kain (kuvanveistäjä, 1930–2004).
Ennen lavastajanuraansa Tapper työskenteli muun muassa uitto- ja metsätyömiehenä sekä opettajana Saarijärven Konttimäen kansakoulussa 1953–1954. Kirjailija Harri Tapperin mukaan Yrjö oli veljeksistä urheilijana monipuolisin. Hän voitti piirimestaruuksia muun muassa maastojuoksussa ja hiihdossa. Toisin kuin muut veljekset, Yrjö oli myös mäkimies, voittaen SM-pronssia yhdistetyssä 20-vuotiaiden sarjassa. Muita Yrjö Tapperin urheilulajeja olivat pesäpallo ja soutu.
Mäkihyppy talviolympialaisissa 2018 – suurmäki
Talviolympialaisten 2018 miesten suurmäen mäkihyppykilpailu järjestettiin Alpensia Ski Jumping Centressä 16.–17. helmikuuta 2018.
Karsinta
Karsintojen 50 parasta jatkoi finaaliin.
Kilpailu
Loppukilpailu alkoi 10. helmikuuta kello 21:30.
Tranquilo Cappozzo
Tranquilo Capozzo (25. tammikuuta 1918 Yhdysvallat – 14. toukokuuta 2003 Valle Hermoso, Argentiina) oli argentiinalainen soutaja ja olympiavoittaja. Hän osallistui kaksiin olympialaisiin, Lontoossa 1948 ja Helsingissä 1952. Capozzo voitti vuoden 1952 kisoissa kultaa pariairokaksikossa yhdessä Eduardo Guerreron kanssa.
Capozzo syntyi Yhdysvalloissa ja muutti Argentiinaan 18-vuotiaana. Hän harrasti aluksi pyöräilyä, mutta valitsi lopulta lajikseen soudun. Kun Capozzo kuoli 95-vuotiaana vuonna 2003, hän oli edelleen viimeisin argentiinalainen olympiamitalisti, kunnes maan koripallo- ja jalkapallojoukkueet voittivat kumpikin kultaa seuraavana vuonna.
Celebrate!
Celebrate! on Kool & the Gang -yhtyeen vuonna 1980 julkaistu studioalbumi, joka nousi Yhdysvaltain Billboard 200 -listan kymmenenneksi sekä R&B-listan toiseksi. Albumilla on yhtyeen kuuluisa kappale ”Celebration”.
Draga Mašin
thumb|Draga Mašin. Draga Mašin (, o.s. Lunjevica (Луњевица); 1867 – 11. kesäkuuta 1903 Belgrad) oli Serbian kuningas Aleksanteri I:n puoliso. Hänet surmattiin yhdessä miehensä kanssa vuoden 1903 palatsivallankaappauksen yhteydessä.
Elämä
Dragan suku Lunjevicat tunnettiin Serbian itsenäisyyskamppailun ja Obrenovićin dynastian tukijoina. Hänen isoisänsä Nikola Lunjevica oli tunnettu patriootti ja hänen isänsä oli valtion virkamies. Isän kuoltua perhe ajautui köyhyyteen, joten Draga nai vuonna 1884 insinöörin ja virkamiehen Svetozar Mašinin, joka kuitenkin kuoli jo seuraavana vuonna. Draga Mašin pääsi vuonna 1889 Serbian kuningatar Natalian hovineidoksi ja tutustui tämän alaikäiseen poikaan Aleksanteriin, josta tuli samana vuonna kuningas, kun hänen isänsä Milan I joutui luopumaan kruunusta. Kuningas Aleksanteri aloitti myöhemmin itseään lähes kymmenen vuotta vanhemman Draga Mašinin kanssa runsaasti paheksuntaa herättäneen suhteen ja päätti lopulta naida tämän. Dragan säätyasemaa ei pidetty kuninkaan puolisolle sopivana ja asiaa pahensi se, että Aleksanteria pidettiin heikkotahtoisena ja perheenjäsentensä ohjailemana hallitsijana. Kuninkaan vastustajat levittivät myös huhuja, joiden mukaan Draga Mašin olisi leskeydyttyään elättänyt itseään rikkaiden miesten kurtisaanina. Piittaamatta sen enempää vanhempiensa kuin serbialaisten yleisen mielipiteen voimakkaasta vastustuksesta Aleksanteri I solmi heinäkuussa 1900 avioliiton Draga Mašinin kanssa. Aleksanterin hallinto muuttui tämän jälkeen entistä itsevaltaisemmaksi ja vihatummaksi, sillä hän alkoi erottaa hovista, hallituksesta ja armeijasta puolisoaan ja avioliittoaan arvostelleita henkilöitä.
thumb|Italialainen sanomalehtipiirros kuningatar Dragan ruumiin silpomisesta. Draga ja Aleksanteri eivät saaneet lapsia, mutta kuningatar Draga väitti useasti tulleensa raskaaksi, mikä lisäsi kuningasparin epäsuosiota. Pian alkoi myös levitä huhuja, että Aleksanteri olisi suunnitellut nimeävänsä Dragan epävakaista elämää viettäneen veljen Nikodije Lunjevican kruununperijäkseen. Kaikki tämä myötävaikutti siihen, että joukko Serbian armeijan nuoria upseereita alkoi vuodesta 1901 suunnitella kuninkaan salamurhaa. Yksi murhasalaliiton johtajista oli kuningatar Dragan entinen lanko, eversti Aleksandar Mašin, joka kuului kilpailevan Karađorđevićin dynastian kannattajiin. Salaliittolaiset tunkeutuivat 10.–11. kesäkuuta 1903 välisenä yönä kuninkaalliseen palatsiin ja ampuivat sekä kuningas Aleksanterin että kuningatar Dragan, jotka löydettiin piiloutuneina vaatekomerosta. Heidän silvotut ruumiinsa heitettiin ikkunasta palatsin puutarhaan. Valta siirtyi tämän jälkeen Karađorđevićin suvulle.
HTC One (M7)
Ominaisuudet
Puhelin on kokonaan alumiinia ja siinä on edessä kaksi stereokaiutinta. HTC Onen suorituskyvystä huolehtii Qualcommin Snapdragon 600 -järjestelmäpiiri (APQ8064T), joka sisältää neljä 1,7 GHz Krait 300 -prosessoriydintä, Adreno 320 GPU:n sekä kaksi gigatavua RAM-muistia. HTC Onen näyttönä toimii 4,7-tuumainen S-LCD3-näyttöpaneeli, jonka resoluutio on 1 080 x 1 920 pikseliä. Toisin sanoen sen pikselitiheys on 469 PPI.
Puhelimessa on 2 300 mAh Li-polymeeriakku, joka ei ole vaihdettavissa. Puhelinmallissa ei ole muistikorttipaikkaa, mutta siinä on sisäistä muistia 32 gb. Puhelimessa on kaksi kameraa: takaosassa neljän megapixelin Ultrapixel-kamera ja 2 megapixelin etukamera. Väreina puhelimessa on hopea, musta, kultainen, punainen ja sininen.
Kansanäänestys
Kansanäänestys on yleinen äänestys jostain asiasta, johon kaikki vaaleissa äänioikeutetut kansalaiset saavat osallistua. Useimmiten sanalla viitataan kansallisella tasolla järjestettäviin äänestyksiin. Kansanäänestys voi olla neuvoa-antava tai sitova. Kylmän sodan jälkeisessä maailmassa kansanäänestysten määrä on lisääntynyt: vuodesta 1991 alkaneen 15 vuoden jakson aikana niitä on järjestetty yksin Euroopassa yli 300 kappaletta. Sveitsissä kansanäänestyksillä on pitkät perinteet ja niillä määrätään sitovasti hallitusta ja kansanedustuslaitosta.
Usein kansanäänestyksellä viitataan päätöksentekomenetelmään, jossa normaalisti kansanedustuslaitoksen toimivaltaan kuuluvasta asiasta, kuten laista, päätetään kansanäänestyksellä. Ellei maan perustuslaki automaattisesti määrää asioista päätettäväksi kansanäänestyksellä, sellaisen järjestäminen edellyttää, että lakia säätävä laitos, yleensä kansanedustuslaitos kokonaisuudessaan tai sen alempi kamari, säätää lain, jonka mukaan käsiteltävänä oleva ehdotus saa lainvoiman, mikäli se hyväksytään kansanäänestyksessä.
Kansanäänestys, joka toimitetaan yksinomaan vallanpitäjien (presidentin, hallituksen, eduskunnan) aloitteesta, kutsutaan plebiskiitiksi. Usein, esimerkiksi Suomessa, plebiskiitti on muodoltaan vain neuvoa-antava kansanäänestys, jolloin äänestystulos ei ole sitova. Tällöin plebiskiitti on enemmänkin mielipidemittaus.
Kritiikki
Suorassa demokratiassa enemmistö päättää asioista. On väitetty, etteivät politiikassa ratkaistavat kysymykset ole riittävän yksiselitteisiä ratkaistaviksi kansanäänestyksellä. Informaation jakaminen jokaisesta päätöksestä erikseen on tärkeä osa suoran demokratian prosessia. Uhkana on pidetty myös historiasta tunnettua niin sanottua bonapartismia, jossa vallanpitäjä pyrkii kansanäänestysten avulla syrjäyttämään edustuksellisen demokratian. Sen takia kansalaisaloite on tärkeämpi kuin ylhäältä annettu aloite. Itse asiassa hallituksen aloitteesta suoritetut kansanäänestykset erikoistapauksissa pitäisi kieltää kokonaan. Kansanäänestysten kalleuteenkin on kiinnitetty huomiota ja pelätty niiden usein toistuessaan aiheuttavan "vaaliväsymystä".
Kansanäänestyksiä, joiden järjestämisestä päättävät valtiopäivät, on pidetty suurehkojen valtiopäiväpuolueiden näkökulmasta enemmistöparlamentarismin vastaisina, koska ne tarjoavat vaihtoehtoisen päätöksentekokanavan.
Laiton kansanäänestys
Transnistria järjesti 17. syyskuuta 2006 riippumattomuutta koskevan kansanäänestyksen, jonka Euroopan parlamentti on tuominnut laittomaksi, koska se oli ristiriidassa Moldovan perustuslain kanssa.
Abdelmadjid Tebboune
Abdelmadjid Tebboune (s. 17. marraskuuta 1945) on algerialainen poliitikko, joka valittiin Algerian presidentiksi maan presidentinvaaleissa joulukuussa 2019.
Kansanäänestys
Laiton kansanäänestys
30. syyskuusta 1991 Kosovo järjesti kansanäänestyksen itsenäisyydestä. Serbia julisti äänestyksen laittomaksi, mutta ei puuttunut sen kulkuun. Alueen serbit boikotoivat äänestystä. Järjestäjien mukaan 99,98 % äänestäneistä kannatti itsenäisyyttä. Ainoastaan Albania tunnusti tuloksen.
Abdelmadjid Tebboune
Algerian presidenttinä 20 vuotta ollut Abdelaziz Bouteflika joutui eroamaan kansalaisten laajojen protestien johdosta virastaan helmikuussa 2019 menetettyään Algerian merkittävimmän poliittisen vaikuttajan eli maan armeijan luottamuksen. Kansalaisten protestit jatkuivat, sillä joulukuussa 2019 pidettyihin presidentinvaaleihin hyväksyttiin ehdokkaiksi vain henkilöitä, jotka protestoijien mukaan edustivat kaikki vuodesta 1962 Algeriassa valtaa pitänyttä vanhaa eliittiä. Presidentinvaaleja boikotoitiinkin laajasti ja äänestysprosentiksi jäi 40%. Entinen Bouteflikan hallinnon pääministeri, 74-vuotias Abdelmadjid Tebboune sai annetusta äänistä 58% ja hän tuli valituksi Algerian uudeksi presidentiksi.
Tebboune lupasi alkaa kehittää Bouteflikan jälkeen "uutta Algeriaa". Vuonna 2020 hän oli kuukausia poissa julkisuudesta koronataudin takia, ja sai siihen hoitoa Saksassa. Hän erotti useita ministereitä ilman näkyvää syytä, mikä teki hallituksesta passiivisen toimitusministeristön, joka ei ole pystynyt hillitsemaan maan sosiaalista ja taloudellista kriisiä.
Kansanäänestys
Laiton kansanäänestys
15. helmikuuta 2012 Pohjois-Kosovon serbit järjestivät kansanäänestyksen. Järjestäjien mukaan 99,7 % äänestäneistä sanoutui irti Kosovon hallintorakenteista. Kosovon viranomaiset tuomitsivat äänestyksen laittomaksi ja Serbian presidentti sanoi sen olevan Serbian etujen vastainen.
Charlotte’s Web
Charlotte’s Web on seuraavien teosten alkuperäisnimi:
Kansanäänestys
Laiton kansanäänestys
16. maaliskuuta 2014 Krimin autonominen tasavalta järjesti kansanäänestyksen, jossa 96,6 % äänestäneistä kannatti liittymistä Venäjään. EU ja Yhdysvallat tuomitsivat kansanäänestyksen Ukrainan perustuslain vastaiseksi ja laittomaksi.
Konstantin Ferdinand Boldt
Konstantin Ferdinand Boldt (8. lokakuuta 1829 Hamina – 1. toukokuuta 1885) oli suomalainen Venäjän keisarikunnan armeijassa palvellut kenraalimajuri.
Kansanäänestys
Laiton kansanäänestys
Marraskuussa 2014 Katalonia aikoi järjestää kansanäänestyksen itsenäisyydestä. Espanjan korkein oikeus totesi sellaisen järjestämisen olevan laitonta. Oikeuden mukaan Espanjan perustuslain mukaan vain hallitus voi järjestää kansanäänestyksen, jossa kysytään halua irtautua Espanjasta. Katalonia järjesti äänestyksen silti. Äänestäneistä 92 % kannatti Katalonian julistamista "valtioksi" (un Estat) ja 88 % oli lisäksi sitä mieltä, että tämän valtion piti olla itsenäinen.
Konstantin Ferdinand Boldt
Boldtin vanhemmat olivat lääketieteen tohtori, kollegineuvos Georg Fabian Boldt ja vapaaherratar Eleonora Sofia Lybecker. Myös hänen kahdesta veljestään, Johan Dietrich Boldtista ja Theodor Hugo Fredrik Boldtista, tuli kenraaleita. Konstantin Ferdinand Boldt tuli Haminan kadettikoulun oppilaaksi 1840. Valmistuttuaan hänet ylennettiin vänrikiksi ja määrättiin krenatöörirykmentin palvelukseen 1849. Aliluutnantiksi Boldt ylennettiin 1852 ja luutnantiksi 1854. Palveltuaan komppaniaupseerina Pietarissa Boldt tuli keisarin paašikoulun poliisimestariksi 1865. Hänet ylennettiin everstiksi seuraavana vuonna. Boldt määrättiin jalkaväkirykmentin komentajaksi Pohjois-Kaukasiaan 1875, mutta siirrettiin vielä samana vuonna jalkaväkirykmentin komentajaksi Itä-Siperiaan. Vuoden 1876 alusta hänestä tuli prikaatinkomentaja. Boldt osallistui prikaateineen Turkin sotaan 1877–1878. Sodan jälkeen Boldt määrättiin toiseen joukko-osastoon prikaatinkomentajaksi, missä tehtävässä hän palveli kuolemaansa asti.
Kansanäänestys
Neuvoa-antavia kansanäänestyksiä
Suomen perustuslain 53 § mahdollistaa neuvoa-antavien kansanäänestysten järjestämisen, mikäli niistä päätetään erikseen lailla. Sitovaa kansanäänestystä Suomen lainsäädäntö ei tunne. Neuvoa-antava kansanäänestys on Suomessa järjestetty kahdesti: 29.-30. joulukuuta 1931 kieltolain lakkauttamisesta sekä 16. lokakuuta 1994 Euroopan unioniin liittymisestä. Kummassakaan tapauksessa asiaa ei ratkaistu äänestyksellä, vaan päätöksen teki lopulta eduskunta. Kuitenkin kummassakin tapauksessa kansanäänestys puolsi eduskunnan päätöstä.
Konstantin Ferdinand Boldt
Boldt tunnettiin myös sotilasoppikirjojen laatijana. Hänen aseteoksensa olivat 1800-luvun lopulla laajalti käytössä Euroopan eri maiden sotilasopetuslaitoksissa.
Kansanäänestys
Neuvoa-antavia kansanäänestyksiä
Lisäksi Suomessa on järjestetty lukuisia paikallisia kansanäänestyksiä esimerkiksi kuntaliitoksista. Suomessa nykyään myös kunnissa voidaan järjestää neuvoa-antavia äänestyksiä, jotka eivät sido kunnanvaltuustoja eivätkä korvaa niiden päätöksentekoa. Suomessa tällaisia äänestyksiä on järjestetty yli 50 kappaletta. Ensimmäinen niistä järjestettiin Tuusulassa 12. toukokuuta 1991.
Eduardo Guerrero
Eduardo Guerrero (4. maaliskuuta 1928 Salto, Argentiina – 17. elokuuta 2015 Buenos Aires, Argentiina ) oli argentiinalainen soutaja ja olympiavoittaja. Hän osallistui Helsingin olympialaisiin 1952, joissa hän voitti kultaa pariairokaksikosta yhdessä Tranquilo Capozzon kanssa. He olivat viimeisimmät argentiinalaiset olympiakultamitalistit aina vuoteen 2004 saakka, jolloin sekä Argentiinan koripallo- että jalkapallojoukkue voitti kultaa.
Pat Quinn
thumb|right|Pat Quinn vuonna 2012. John Brian Patrick Quinn (29. tammikuuta 1943 Hamilton – 23. marraskuuta 2014 Vancouver ) oli kanadalainen jääkiekkoilija ja jääkiekkovalmentaja. Quinn oli palkittu myös Officer of Order of Canada (O.C.) kunniamerkillä.
Sakari Talvitie
Sakari Talvitie (25. joulukuuta 1917 Juva – 7. toukokuuta 2011 Helsinki) oli suomalainen toimittaja. Hän työskenteli pääosan urastaan Uudessa Suomessa.
Talvitien isä oli pappi, ja tämän työn vuoksi pohjalaisperhe muutti Karjalaan. Talvitie työskenteli 1950-luvulla Uuden Suomen ulkomaantoimituksessa ja vuodesta 1953 Lontoon-kirjeenvaihtajana. Välillä hän oli Uuden Auran päätoimittaja, mutta palasi Uuteen Suomeen, jonka pääkirjoitus- ja artikkelitoimittaja hän oli vuoteen 1976. Talvitie piti lehdessä Vanha Masi -kolumnia, joka lopetettiin ulkopoliittisista syistä 1971, ja päätöksen lopettamisesta teki Kokoomuksen puoluejohto. Uusi Suomi oli Kokoomuksen äänenkannattaja. Talvitie kirjoitti tapauksesta kirjan Vanha Masin manifesti (1972).
Dipayal Silgadhi
Dipayal Silgadhi eli Dipayal on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 460 kilometriä länsiluoteeseen.
thumb|270px|Dipayal Silgadin kaupunki Dotin piirikunnan kartalla, kaupungin alue merkitty sinisellä). Vuonna 2011 kaupungin väkiluku oli 26 508. Kaupunkirakenteeltaan (taajamien maantieteelliseltä sijainniltaan) hajanainen, usean kylätyyppisen taajaman muodostama Dipayal Silgadhi on 211 746 asukkaan Dotin piirikunnan hallintokeskus ja samalla sekä 1,57 miljoonan asukkaan Setin vyöhykkeen että Setin ja Mahakalin vyöhykkeiden yhdessä muodostaman Kaukolännen kehitysalueen hallintokaupunki.
Mannen
thumb|Marsteinin rautatieasema, jonka taustalla oleva vasemmanpuoleinen huippu on Mannen. Mannen on Norjan tunturi, jonka laki on 1 294 metriä merenpinnan yläpuolella. Se sijaitsee Horgheimissa Romsdalenissa Raumajoen varrella.
Sortumisvaara
Tunturi on epävakaa, ja se voi romahtaa milloin vain. Sitä on seurattu vuodesta 2009. Romahtaessaan se voi saada liikkeelle 100 miljoonan m³ maamassan.
Pienempikin, noin 2–3 miljoonan m³:n, romahdus voi yltää asumuksiin, rautatiehen ja Eurooppatiehen E136. Maamassa voi tukkia Raumajoen ja aiheuttaa tulvan.
Johan Gabriel Bergman
Johan Gabriel Bergman (28. elokuuta 1732 Pori – 4. marraskuuta 1793) oli suomalainen lääkäri. Hän julkaisi 1766 väitöskirjan De effectu et cura vitiorum diaeticorum generali. Hän toimi Turun piirilääkärinä, ja hänet määrättiin 1767 Turun lääninlasaretin lääkäriksi. Hän julkaisi Åbo Tidningarissa terveydenhoitoa käsitteleviä artikkeleita ja suomeksi kirjasen ”rupulin” vastustamisesta.
Jääpallon Viron-mestaruuskilpailut 1930
Jääpallon Viron-mestaruudesta 1930 pelattiin neljän joukkueen cup-kilpailu. Viron jääpallomestaruus ratkaistiin virallisesti 9. kerran. Mestaruusottelussa kohtasivat Tallinna Sport ja Tartu Kalev. Muut osallistuneet joukkueet olivat Tallinna Kalev ja Tallinna Hokiklubi.
Mestarijoukkue
Sportin joukkue: Elmar Aun, Eugen Einman, Karl-Richard Idlane, Rudolf Jurna, Friedrich Karm, Ferdinand Laurberg, Heinrich Paal, Villem Raie, Herbert Seegner, Karl-Rudolf Silberg, Evald Tipner, Artur Uuetoa.
Vergilius
Publius Vergilius Maro (15. lokakuuta 70 eaa. Andes, Gallia cisalpina, Rooman tasavalta – 21. syyskuuta 19 eaa. Brundisium, Italia, Rooman valtakunta) oli roomalainen runoilija. Hänen kolme tärkeintä teostaan olivat Paimenlauluja (, tunnetaan myös nimellä Eclogae), Georgica ja Aeneis.
Elämä ja teokset
pienoiskuva|vasen|Vergilius 400-luvun Vergilius Romanus -teoksen käsikirjoituksesta. Vergiliuksen isä omisti pienen maatilan ja hänellä oli varallisuutta ainakin sen verran, että hänellä oli mahdollisuus lähettää poikansa koulutielle. Vergilius opiskeli ensiksi Cremonassa ja Mediolanumissa (nyk. Milano). Hän jatkoi opintojaan Roomassa ja päämääränä oli virkamiehen ura. Vergilius valmistuikin myöhemmin reettoriksi eli oikeuspuhujaksi. Reettorin ammatti ei kuitenkaan ollut oikea valinta Vergiliukselle, sillä hän oli luonteeltaan ujo, hiljainen ja syrjäänvetäytyvä. Hän aloitti runojen kirjoittamisen ja pääsi Maecenaan vaikutuspiiriin. Maecenas oli upporikas taiteilijoiden tukija, jonka nimestä on muodostunut termi ”mesenaatti”.
Vergiliuksen on kuvailtu olleen vartaloltaan komea, mutta kasvoiltaan maalainen. Hänellä oli koko aikuisiän huono terveys, usein kurkku- ja vatsakipuja sekä myöhemmin verensyöksyjä. Ruoassa ja viinissä hän oli kohtuullinen.
Saatuaan kuuluisuutta runoilijana Vergilius vältteli Roomassa oleskelua. Hän ei kestänyt lukuisten ihailijoidensa huomiota ja kerrankin piiloutui ihailijoiltaan porttikäytävään.
Georgica
Vuosina 36–29 eaa. Vergilius työskenteli seuraavan suurteoksensa Georgican parissa (suom. 1976 Maanviljelijän työt). Idean teokselle antoi Maecenas, joka halusi uuden runoteoksen tukemaan Octavianuksen maatalouspolitiikkaa. Esikuvana teokselle on kreikkalaisen Hesiodoksen teos Työt ja päivät. Georgica jakaantuu neljään kirjaan, joista jokainen käsittelee omaa aihettaan. Ensimmäinen kirja käsittelee varsinaista peltoviljelyä, toinen puiden, pensaiden ja viiniköynnösten hoitoa, kolmas karjanhoitoa ja neljäs mehiläistenhoitoa. Teos ylistää Italian luontoa ja haluaa herättää kunnioitusta talonpoikaa ja hänen uurastustaan kohtaan. Se myös ylistää rauhanomaista elämää, ja ”ahkera uurastus voittaa kaiken”, toteaa runoilija.
Välttääkseen kasvavan ihailijoidensa joukon kohtaamisen Vergilius muutti Georgican ilmestymisen jälkeen Napoliin. Hänen terveytensä alkoi horjua, ja Napolin ilmasto oli hänelle parempi. Hänen tiedetään olleen myös Siron, epikurolaiseen koulukuntaan kuuluneen filosofin oppilaana Napolin lähellä.
Aeneis
pienoiskuva|Aeneis kertoo Didolle Troijan hävityksestä. [[Pierre-Narcisse Guérinin maalaus, 1815.]] Augustus oli toivonut jonkun aikansa etevimmistä runoilijoista kirjoittavan roomalaisille kansalliseepoksen, joka tukisi hänen poliittista ohjelmaansa ja imperiumin rakennustyötään. Hän tarjosi tehtävää Horatiukselle, joka kieltäytyi tehtävästä. Vergilius otti harteilleen kyseisen jättiläistehtävän, johon hän uhrasi elämänsä yksitoista viimeistä vuotta. Augustus lienee toivonut lähihistoriaan sijoittunutta teosta. Vergilius päätyi toisenlaiseen ratkaisuun; Aeneis-eepos sijoittuu historian alkuhämäriin ja on tavallaan jatkoa Homeroksen Ilias-eepokselle. Eepoksen päähenkilö Aeneis selviää perheensä ja muutaman muun henkilön kanssa Troijan hävityksestä. Troijasta hän lähtee vanhaa roomalaisten legendaa mukaillen etsimään yhdessä pakolaisten kanssa uutta kotimaata. Myöhemmin hänen poikansa Askanios eli Julus, Caesarin ja Augustuksen suvun myyttinen kantaisä, perustaa Latiumiin Rooman emäkaupungin Alba Longan. Ideologisesti siinä käsitellään niitä vanhoja hyveitä, joilla Rooman imperiumi oli jumalien tahdosta noussut maailman valtiaaksi. Aeneis käy Italiassa voittoisan sodan ja on tunnollinen ja huolehtivainen maan isä ja pelastaja, muistuttaen täten Augustusta. Roomalaisten hyveiksi runoilija määrittelee neljännen kirjan säkeissä 847–853 seuraavat asiat: ”Hallita, Rooman mies, alamaisia kansoja muista – siinä on taitosi: lait, tavat luoda ja määrätä rauha, säästää lannistetut, sotien taas korskeat voittaa.”
Aeneis-eepos tarjoaa paljon muutakin sisältöä kuin roomalaisuuden yleviä periaatteita ja oman aikansa valtiollista propagandaa. Juno-jumalatar vainoaa Aeneisista ja päähenkilön äiti Venus-jumalatar puolestaan auttaa. Myrskyävällä merellä retkikunta ajautuu Karthagon ystävällisen Dido-kuningattaren hoviin. Didolle Aeneis kertoo takautuvasti seikkailuistaan ja romanssi puhkeaa kukkaan. Aeneis kuitenkin seuraa jumalten määräyksiä ja hylkää Didon. Suruissaan tämä käy roviolle kiroten ennen sitä Aeneiksen heimon. Tämä ennustaa Rooman ja Karthagon myöhempiä katkeria sotia. Sankari käy myös Manalassa kysymässä vainajilta tulevia tapahtumia. Lopussa käydään kiivas kaksintaistelu Aeneiksen ja Turnuksen välillä. Turnus oli surmannut sankarin parhaan ystävän Pallaan.
Homeroksen sankari Odysseus on ovela valehtelija, mutta Vergiliuksen Aeneis on rehti ja suora. Vergiliuksen teos on surumielisen traaginen, sodan vastainen ja kärsiviä kohtaan myötätuntoinen eepos, joka näin heijastelee tekijänsä omia eettisiä periaatteita. Kirjoittamisprosessin aikana Augustus kävi usein tapaamassa Vergiliusta eikä ollut kovin tyytyväinen teoksen hitaasta valmistumisesta. Teos ei koskaan valmistunut lopullisesti.
Matkallaan Kreikkaan Vergilius sairastui vakavasti ja kotimatkallaan hän joutui pysähtymään Brundisiumiin (nyk. Brindisi), missä hän kuolinvuoteellaan rukoili ystäviään hävittämään tekeillä olevan eepoksen. Käsikirjoitus julkaistiin Augustuksen määräyksestä ja siitä poistettiin ne osat, mitkä Vergilius oli merkinnyt poistettaviksi. Eepoksen keskeneräisyys näkyy muun muassa eräiden osien irrallisuutena ja jäsentymättömyytenä kokonaisuuteen. Lisäksi jotkut henkilöt saattavat kuolla alkupuolen taisteluissa, mutta olla jälleen mukana lopun tapahtumissa.
Vaikutus
pienoiskuva|Vergilius ohjaa [[Dante Alighierin pois pedon luota Jumalaisen näytelmän ensimmäisen laulun säkeissä 87–88. Gustave Dorén piirros, 1861–1865.]] Vergilius on vaikuttanut eurooppalaiseen kulttuuriin. Hänen teoksiaan on luettu kouluissa kymmeniä sukupolvia ja näin ollen antaneet vaikutteita tulevien hallitsijoiden ja virkamiesten ajatusmaailmaan. Keskiajalla Homeros oli huonosti tunnettu, mutta Vergiliusta pidettiin suuressa arvossa. Ei ole sattumaa, että Dante Alighieri valitsi juuri hänet oppaaksi Jumalaisessa näytelmässä.
Satakoski
Satakoski on kylä Kiikalassa Salossa.